ഒരാൾ പണമുള്ളയാളാണോ എന്ന് എളുപ്പം മനസിലാക്കുവാൻ അയാളുടെ കയ്യിൽ ഐഫോൺ ഉണ്ടോ എന്ന് നോക്കിയാൽ മതിയെന്ന് സാമ്പത്തിക വിദഗ്ധർ . യുണിവേഴ്സിറ്റ് ഓഫ് ചിക്കാഗോ നടത്തിയ പഠനമാണ് . ഐഫോൺ പണക്കാരുടെ ചിഹ്നമാണെന്ന കണ്ടെത്തലിന് പിന്നിൽ . ചിക്കാഗോ യൂണിവേഴ്സിറ്റിയും അമേരിക്കയുടെ നാഷണൽ ബ്യൂറോ ഓഫ് ഇക്കണോമിക് റിസർച്ചും ചേർന്നാണ് ജീവിത രീതികൾ എങ്ങനെ ഒരു വ്യക്തിയുടെ സാമ്പത്തിക നില കാണിക്കുന്നു എന്ന പഠനം നടത്തിയത് . 1990 കളിൽ നിന്നും വ്യത്യസ്തമായി ഇപ്പോൾ സ്മാർട്ട്ഫോണുകൾ ഒരാളുടെ സാമ്പത്തിക നിലയുടെ സൂചികയാണ് എന്നാണ് പഠനം പറയുന്നത് . ആൻഡ്രോയ്ഡ് ഫോണുകളെക്കാൾ വില കൂടിയതാണ് ആപ്പിൾ ഐഫോണുകൾ . ഏറ്റവും പുതിയ ആപ്പിൾ ഐഫോണിൻറെ ഏറ്റവും കൂടിയ മോഡലിന് തന്നെ 90,000ത്തോളം വിലയുണ്ട് ഇന്ത്യയിൽ . ഇത്തരത്തിലുള്ള വസ്തുകൾ പഠനത്തിൽ പറയുന്നുണ്ട് . എന്നാൽ ഏത് മോഡൽ കയ്യിലുള്ളവരാണ് പണക്കാൻ എന്ന് കൃത്യമായി പഠനം വ്യക്തമാക്കുന്നില്ല . പഠനത്തിന് നേതൃത്വം കൊടുത്ത മരീയാന ബ്രെട്ടറാൻറ് , എമീർ കാമ്നിക്ക് എന്നിവരുടെ അഭിപ്രായ പ്രകാരം 2016 ൽ ഒരു ഐപാഡ് ഉടമയെ കണ്ടാൽ അയാൾ വലിയ സമ്പാദ്യം ഉള്ളയാളാണോ എന്ന് പ്രവചിക്കാനുള്ള സാധ്യത 69 ശതമാനത്തോളമായിരുന്നു . എന്നാൽ ഐഫോൺ ഉപയോക്താവിനെ ഇപ്പോൾ അത്തരത്തിൽ പ്രവചിക്കാൻ സാധ്യമാണ് . മറ്റുള്ള ബ്രാൻറുകൾ കയ്യിലുള്ളവരെ ഇത്തരത്തിൽ പട്ടിക പെടുത്താൻ ഇപ്പോഴും അസാധ്യമാണെന്ന് ഇവർ പറയുന്നു . 1990 കളിൽ കോഡാക്ക് ക്യാമറ കയ്യിലുള്ളവർ പണക്കാരാണെന്ന് പറഞ്ഞിട്ടുണ്ടെങ്കിൽ ഇപ്പോൾ അത് ഐഫോണായി മാറിയിരിക്കുന്നു . ബ്രിട്ടനിൽ മാത്രം സ്മാർട്ട്ഫോൺ ഉപയോഗിക്കുന്നവരിൽ 51.46 ശതമാനം ഐഫോൺ ഉപയോഗിക്കുന്നു എന്നാണ് റിപ്പോർട്ട് .